**Критерии за включване на лечебни заведения за болнична помощ като обекти на интервенция по процедура BG16RFOP001-9.001 „Мерки за справяне с пандемията“**

**I. КРИТЕРИИ ЗА ОПРЕДЕЛЯНЕ НА ЛЗ ОТ ГРУПА I, ПОДГРУПА 1.1.:**

1. Държавни и общински многопрофилни болници за активно лечение, провеждали заплатено от НЗОК лечение на пациенти с коронавирусна инфекция през последните 6 месеца, отговарящи на критериите за субсидиране по Наредба № 3 от 2019 г. за медицинските дейности извън обхвата на задължителното здравно осигуряване, за които Министерството на здравеопазването субсидира лечебни заведения, и за критериите и реда за субсидиране на лечебни заведения:

- за поддържане готовността на клиники/отделения по инфекциозни болести за оказване на медицинска помощ при епидемично разпространение на заразни болести по чл. 61, ал. 1 или 3 от Закона за здравето и отговарящи на критериите за субсидиране

- за оказване на спешна медицинска помощ на пациенти със спешни състояния, преминали през спешни отделения, които не са хоспитализирани в същото лечебно заведение.

2. Държавни и общински специализирани болници за активно лечение по инфекциозни болести, провеждали заплатено от НЗОК лечение на пациенти с коронавирусна инфекция през последните 6 месеца, отговарящи на критериите за субсидиране по Наредба № 3 от 2019 г. за медицинските дейности извън обхвата на задължителното здравно осигуряване, за които Министерството на здравеопазването субсидира лечебни заведения, и за критериите и реда за субсидиране на лечебни заведения, за поддържане готовността на клиники/отделения по инфекциозни болести за оказване на медицинска помощ при епидемично разпространение на заразни болести по чл. 61, ал. 1 или 3 от Закона за здравето и отговарящи на критериите за субсидиране.

3. Държавни и общински специализирани болници за активно лечение по детски болести.

4. Държавни и общински многопрофилни болници за активно лечение, провеждали заплатено от НЗОК лечение на пациенти с коронавирусна инфекция през последните 6 месеца, без наличие на инфекциозно отделение, отговарящи на критериите за субсидиране по Наредба № 3 от 2019 г. за медицинските дейности извън обхвата на задължителното здравно осигуряване, за които Министерството на здравеопазването субсидира лечебни заведения, и за критериите и реда за субсидиране на лечебни заведения:

- за оказване на спешна медицинска помощ на пациенти със спешни състояния, преминали през спешни отделения, които не са хоспитализирани в същото лечебно заведение извън тези по т.1.

**II. КРИТЕРИИ ЗА ОПРЕДЕЛЯНЕ НА ЛЗ ОТ ГРУПА I, ПОДГРУПА 1.2.:**

Държавни и общински многопрофилни болници за активно лечение извън тези по т.1 и т.2, провеждали заплатено от НЗОК лечение на пациенти с коронавирусна инфекция през последните 6 месеца, отговарящи на критериите за субсидиране по Наредба № 3 от 2019 г. за медицинските дейности извън обхвата на задължителното здравно осигуряване, за които Министерството на здравеопазването субсидира лечебни заведения, и за критериите и реда за субсидиране на лечебни заведения, за поддържане готовността на клиники/отделения по инфекциозни болести за оказване на медицинска помощ при епидемично разпространение на заразни болести по чл. 61, ал. 1 или 3 от Закона за здравето, без наличие на спешно отделение.

**III. КРИТЕРИИ ЗА ОПРЕДЕЛЯНЕ НА ЛЗ ОТ ГРУПА II:**

Държавни и общински специализирани болници за активно лечение, провеждали заплатено от НЗОК лечение на пациенти с коронавирусна инфекция през последните 6 месеца, отговарящи на критериите за субсидиране по чл. 28, ал.1 от Наредба № 3 от 2019 г. за медицинските дейности извън обхвата на задължителното здравно осигуряване, за които Министерството на здравеопазването субсидира лечебни заведения, и за критериите и реда за субсидиране на лечебни заведения.

**IV. КРИТЕРИИ ЗА ОПРЕДЕЛЯНЕ НА ЛЗ ОТ ГРУПА III, ПОДГРУПА 3.1.:**

1. Държавни и общински лечебни заведения извън ЛЗ от групи I и II:

1.1. Държавни и общински специализирани болници за активно лечение, лечебни заведения по чл. 10, ал.3б, провеждали заплатено от НЗОК през последните 6 месеца лечение на пациенти с коронавирусна инфекция от специфични групи от населението (онкологични пациенти, бременни и родилки, пациенти с диабет) или високоспециализирани дейности по интензивно животоподдържащо лечение;

1.2. Общински многопрофилни болници за активно лечение, провеждали заплатено от НЗОК лечение през последните 6 месеца на пациенти с коронавирусна инфекция, извън ЛЗ от групи I и II, с наличие на разкрити структури/дейност съгласно разрешението за дейност по следните медицински специалности:

- структура по вътрешни болести от минимум второ ниво на компетентност;

- структура/дейност по кардиология;

- структура/дейност по ендокринология и болести на обмяната;

- структура по анестезия и интензивно лечение от минимум второ ниво на компетентност;

- структура по пневмология и фтизиатрия или структура по педиатрия;

- медико-диагностични структури, осигуряващи 24-часов непрекъснат работен график – клинична лаборатория от минимум второ ниво на компетентност, структура по образна диагностика, микробиологична лаборатория от минимум второ ниво на компетентност, клинична патология.

**V. КРИТЕРИИ ЗА ОПРЕДЕЛЯНЕ НА ЛЗ ОТ ГРУПА III, ПОДГРУПА 3.2.:**

Учредени от общините и/или държавата лечебни заведения за болнична помощ извън ЛЗ от групи I, II и III - подгрупа 3.1., провеждали заплатено от НЗОК лечение на пациенти с коронавирусна инфекция през последните 6 месеца, които отговарят на критериите по Наредба № 3 от 2019 г. за медицинските дейности извън обхвата на задължителното здравно осигуряване, за които Министерството на здравеопазването субсидира лечебни заведения, и за критериите и реда за субсидиране на лечебни заведения за субсидиране на дейността им (поддържане на капацитет и осигуряване на диагностика и лечение на пациенти, в т.ч. продължително лечение на пациенти със сърдечно-съдови заболявания, нервни болести и с белодробни заболявания) на адреси в населени места в труднодостъпни и/или отдалечени райони.